PARANTUMISKOULU
Miksi kaikki sairaat eivät parane? 3/3
Tervetuloa seuraamaan Parantumiskoulua, jonka parissa -
edellisessä jaksossa puhuin siitä, miksi kaikki sairaat eivät parane.
Tämä hyvin tärkeä kysymys on esitetty minulle monia kertoja.
Ihmiset ovat kuulleet Jumalan haluavan parantaa kaikki sairaat.
Sitten he kertovat tutustaan, joka rukoili - muttei parantunutkaan...
Miksi ei? Jumalan sanasta voimme kyllä löytää vastauksen tähän.
Siihen ei voi vastata vain yhdellä tyhjentävällä lauseella, -
vaan kyse on ennemminkin opetuksesta.
Siksi suosittelekin katsomaan myös edelliset tähän liittyvät jaksot.
Niissä totesin yhden paranemisen esteen olevan opetuksen puute.
Puhuin siitä, kuinka tärkeätä on Jumalan sanan kuuleminen -
ja sen sydämeen tallentaminen. Seuraavana esteenä on se, -
ettemme tottele Jumalan sanaa, emmekä toimi sen mukaan.
Meidän pitäisi olla sekä sanan kuulijoita, että tekijöitä.
Kolmantena esteenä olivat ihmisten perinteet ja valeopetus, -
jotka tekevät Jumalan sanan tyhjäksi.
Jos ihmisten perinteet nostetaan Jumalan sanaa korkeammalle, -
Jumalan sana ei toimi kuten pitää, eikä se voi myöskään parantaa.
Emme saa pitää omia perinteitämme Jumalan sanaa tärkeämpänä.
Väärä opetus ja väärinkäsitykset ovat usein paranemisen esteenä.
Seuraavana aiheena käsittelin vielä epäuskoa eli sitä, että -
ihminen päättää olla uskomatta. Tästä on esimerkkinä -
Raamatun kertomus epäilevästä Tuomaasta, joka päätti -
olla uskomatta, kunnes itse näkisi ylösnousseen Jeesuksen.
Mutta voimme tehdä päätöksen uskoa, tuntematta tai näkemättä mitään.
Epäusko pohjautuu tunteisiin, usko pohjautuu Jumalan sanaan.
Kävin läpi nämä neljä perusasiaa, ja tänään jatkan samasta aiheesta -
liittyen siihen, miksi kaikki sairaat eivät parane.
Seuraava paranemisen este on synnissä eläminen.
Kirjoitan tähän lyhyesti: SYNTI
Kaikille lienee selvä, ettei Jumala toivo kenenkään elävän synnissä.
Mutta tutkitaan asiaa nimenomaan suhteessa paranemiseen.
Johanneksen evankeliumin 5. luku kertoo siitä, kuinka -
Jeesus parantaa Betesdan lammikon luona miehen, joka -
nousee, ottaa vuoteensa ja kävelee. Jeesus kohtaa miehen terveenäkin.
Joh. 5:14 sanoo: "Sen jälkeen Jeesus tapasi hänet pyhäkössä ja -
sanoi hänelle: 'Katso, sinä olet tullut terveeksi; -
älä enää syntiä tee, ettei sinulle jotakin pahempaa tapahtuisi'."
Eli tärkeätä oli, ettei mies tekisi syntiä, jottei tapahtuisi pahempaa.
Aiheuttivatko miehen elämäntavat sairauden - sitä emme voi tietää.
Emmekä tietenkään voi sanoa, että kaikki sairaat elävät synnissä...
Mutta tässä tapauksessa vaikutti ikävä kyllä siltä.
Tässä sanotaan, että miehen tuli ottaa elämäänsä uusi asenne, -
jotta hän voisi pysyä terveenä.
Eli ihmisen synnissä eläminen voi olla pohjana sairastumiselle.
Syvennytään aiheeseen tarkemmin katsomalla kohtaa 1.Kor. 6:9-11, -
joka on ennen kaikkea kirjoitettu kristityille seurakuntalaisille.
" Vai ettekö tiedä, etteivät väärät saa periä Jumalan valtakuntaa?
Älkää eksykö. Eivät huorintekijät, ei epäjumalanpalvelijat, -
ei avionrikkojat, ei hekumoitsijat eikä miehimykset, -
eivät varkaat, ei ahneet, ei juomarit, -
ei pilkkaajat eivätkä anastajat saa periä Jumalan valtakuntaa.
Ja tuommoisia te olitte, jotkut teistä; mutta ...te olette pyhitetyt, -
te olette vanhurskautetut meidän Herramme -
Jeesuksen Kristuksen nimessä ja meidän Jumalamme Hengessä."
Lista voi monesta kuullostaa suoralta ja ankaralta, mutta -
ne ovat usean elämäntapana, eivätkä he siksi peri Jumalan valtakuntaa.
Ilmaus "Jumalan valtakunta" kertoo meille Jumalan hallinnosta -
ja Hänen perinnöstään, jotka olemme Jeesuksen työn kautta saaneet.
Tässä käytetään ilmausta: "..eivät saa periä Jumalan valtakuntaa."
Tällä tarkoitetaan ihmisiä, jotka harjoittavat näitä syntejä -
suorastaan elämäntapanaan, eikä vain harvoin niihin kompastellen.
Se ihminen ei parane, jonka elämäntapana nämä synnit ovat.
Katsotaan vielä tätä listaa, joka -
ei ehkä ole se kaikkein suosituin Raamatun kohta seurakunnissa.
Hän sanoo: "Älkää eksykö.... huorintekijät..." Kauhea sana, -
jolla viitataan avioliiton ulkopuoliseen seksisuhteeseen -
joko ennen avioitumista tai avioliiton aikana.
Tällä ei tarkoiteta ainoastaan prostituutiota, vaan kaikkia -
esiaviollisia ja avioliiton ulkopuolisia seksisuhteita.
Jumala ei pidä tällaista jatkuvaa käytöstä hyväksyttävänä.
Seuraavana hän mainitsee epäjumalanpalvelijat, -
joka on varmaan kaikille selkeämpää. Raamatun mukaan myös jotkut asiat -
voivat toimia ihmisten epäjumalina, jos ne ovat Jumalaa tärkeämpiä.
Sitten seuraa avionrikkojat - no tämäkin lienee kaikille selvää.
Mutta seuraavaksi puhutaan hekumoitsijoista - outo sana.
Alkutekstistä voimme päätellä hänen viittaavan transvestiitteihin.
Sellaista elämää viettävä ei selvästi peri Jumalan valtakuntaa.
Seuraavaksi mainitaan miehimykset, eli nykykielellä - homoseksuaalit.
Ymmärtäkäämme, että tämä on suunnattu kristityille, joiden -
elämäntapaan homosuhteet kuuluvat ja jotka pitävät sitä oikeana.
Vielä mainitaan varkaat, ahneet, juomarit, pilkkaajat ja anastajat.
Ketkään näistä edellä mainituista eivät peri Jumalan valtakuntaa.
Tässä on lueteltu erilaisia elämäntapoja, -
joita noudattavat ihmiset eivät pääse jakamaan Jumalan siunauksia.
Ihmiset välillä kauhistelevat näin suoraa kirjoitusta ja puhetta.
Joku voi loukkaantua siitä, mutta Jumalan sana ON Jumalan sana.
Meidän tulee kuulla meitä suoraan puhuttelevaa Jumalan sanaa -
ja kysyä itseltämme, onko tapamme seurata Jumalaa varmasti oikea?
Noudatammeko periaatteita, jotka Jumalan sanakin vahvistaa oikeiksi?
Syntisen elämän yksi osa-alue on anteeksiantamattomuus.
Kirjaan sen ylös, sillä asia on erittäin tärkeä.
ANTEEKSIANTAMATTOMUUS
Anteeksiantamattomuus voi olla hyvin vakava paranemisen este.
Avataan Raamatusta Mark. 11:25-26, jossa puhutaan -
anteeksiannosta ja rukouksesta.
"Ja kun te seisotte ja rukoilette, niin antakaa anteeksi, -
jos kenellä teistä on jotakin toistansa vastaan, että myös teidän Isänne, -
joka on taivaissa, antaisi teille anteeksi teidän rikkomuksenne.
Jos te ette anna anteeksi, ei teidän taivaallinen Isännekään -
anna anteeksi teidän rikkomuksianne."
Huomaamme, että se, kuinka itse annamme anteeksi, -
yhdistetään Jumalan anteeksiantoon.
Tässä kertomuksessa sanotaan: "Ja kun seisotte rukoilemassa, -
antakaa anteeksi..." Moni sanoo, että "se ja se on tehnyt pahaa -
tai käyttäytynyt niin huonosti, että on vaikea antaa anteeksi..."
Kun seisot ja rukoilet, tulee sinun antaa anteeksi heti.
Anteeksiantamista ei siis pidä siirtää ja odottaa sitä, -
että olisimme paremmalla tuulella tai olisi otollisemmat olosuhteet..
Jumalan kehottaessa meitä antamaan anteeksi, me myös pystymme siihen.
Eli ajatus siitä, että anteeksianto jollekulle on vaikeaa - on väärä.
Tunnepuolella se saattaa tuntua vaikealta, mutta koska Jumala -
kehottaa meitä rukoillessa tekemään niin heti, niin se myös onnistuu.
Vaikka tunteitamme on loukattu, voimme päättää antaa anteeksi heti.
Kyseessä on selkeä päätöksemme ja oma valintamme tehdä juuri niin.
Tästä käy ilmi, että kyse on meidän asenteestamme jotakuta kohtaan.
Mutta mitä jollakulla on meitä vastaan, sitä emme aina tiedä.
Sen sijaan voimme vaikuttaa omaan suhtautumiseemme toisia kohtaan.
Siksi on tärkeätä päättää antaa anteeksi ja ottaa se oikea askel...
Raamatussa meitä kehotetaan rukoilemaan -
meitä vastaan rikkoneiden puolesta ja samalla siunaamaan heitä.
Katsotaan nyt kohtaa Ef. 4:32.
"Olkaa sen sijaan toisianne kohtaan ystävällisiä, hyväsydämisiä, -
anteeksiantavaisia toinen toisellenne, -
niinkuin Jumalakin on Kristuksessa teille anteeksi antanut."
Jumalan anteeksianto liittyy omaan anteeksiantamiseemme.
Se on malliksi meille, jotta mekin antaisimme toisillemme anteeksi, -
niinkuin Jumala on anteeksiantanut meille. Miten se meille ilmenee?
Yksi tärkeä periaate on se, Hän ei muistele vääriä tekojamme.
Hän ei muistele syntejämme, jotka on pois pyyhityt. Niitä ei ole.
Eli Jumalan anteeksianto on kuten meidänkin aito anteeksiantomme, -
jolloin emme muistele menneitä.
Olen joskus selittänyt tätä asiaa kuvainnollisesti.
Kohdatessaan vuosienkin kuluttua jonkun pahaa tehneen ihmisen, -
avaa se joillekin ikkunan, josta pursuaa kaikki vanhat väärinteot.
Meillä ei saa olla negatiivisesti leimaavaa asennetta ketään kohtaan.
Kun olet todella antanut anteeksi, et enää vanhoja muistele.
Katsotaan yhtä mielenkiintoista lukua anteeksiannosta, -
vaikka se on monelle jo ennestään tuttu, eli avataan kohta Matt. 18:21-35.
Tämä liittyy siis anteeksiantoon. "Silloin Pietari meni hänen tykönsä -
ja sanoi hänelle: 'Herra, kuinka monta kertaa minun on annettava anteeksi -
veljelleni, joka rikkoo minua vastaan? Ihanko seitsemän kertaa?'
Jeesus vastasi hänelle: "Minä sanon sinulle: ei seitsemän kertaa, -
vaan seitsemänkymmentä kertaa seitsemän."
Laskujeni mukaan se tekisi 490 kertaa, mutta kyse ei ole luvusta.
Yksi evankeliumi sanoo tämän olevan anteeksiantojen määrä per päivä!
Jeesus haluaa tällä sanoa, että anteeksiannolle ei ole mittaa, -
joten meidän tulee ihan aina olla valmiita antamaan anteeksi.
Hän jatkaa: "Sentähden taivasten valtakunta on verrattava -
kuninkaaseen, joka vaati palvelijoiltansa tiliä.
Ja kun hän rupesi tilintekoon, tuotiin hänen eteensä eräs, joka oli -
hänelle velkaa kymmenentuhatta leiviskää."
Meidän on vaikea ymmärtää, kuinka suurista rahoista oli kyse.
Jos sitä olisi mahdollista verrata nykyrahaan, -
voisimme tehdä likimääräisen arvion ja todeta -
summan viittaavan miljooniin euroihin!
Suuria rahoja siis...
"Mutta kun tällä ei ollut, millä maksaa, niin hänen herransa määräsi -
myytäväksi hänet ja hänen vaimonsa ja lapsensa -
ja kaikki, mitä hänellä oli, ja velan maksettavaksi.
Silloin palvelija lankesi maahan ja rukoili häntä sanoen: -
'Ole pitkämielinen minua kohtaan, niin minä maksan sinulle kaikki'.
Niin herran kävi sääliksi sitä palvelijaa, ja hän päästi hänet -
ja antoi hänelle velan anteeksi." - Eli sen jättimäisen velan!
Mutta mentyään ulos se palvelija tapasi erään kanssapalvelijoistaan, -
joka oli hänelle velkaa sata denaria;"
Mietitään nyt tätä rahayksikköä.
Denareista puhutaan päiväpalkkoja laskettaessa.
Miten tällä Virossa lasketaan - no riippuu tietysti työpaikasta, -
mutta päiväpalkka voi liikkua siinä 30-50 euron välissä.
Kun se kerrotaan 100:lla, päästään summaan, joka ei ole niin valtava.
"ja hän tarttui häneen, kuristi häntä kurkusta ja sanoi: -
'Maksa, minkä olet velkaa'.
Niin hänen kanssapalvelijansa lankesi maahan ja pyysi häntä sanoen: -
'Ole pitkämielinen minua kohtaan, niin minä maksan sinulle'.
Mutta hän ei tahtonut, vaan meni ja heitti hänet vankeuteen, -
kunnes hän maksaisi velkansa. Kun nyt hänen kanssapalvelijansa -
näkivät, mitä tapahtui, tulivat he kovin murheellisiksi ja menivät -
ja ilmoittivat herrallensa kaiken, mitä oli tapahtunut.
Silloin hänen herransa kutsui hänet eteensä ja sanoi hänelle: -
'Sinä paha palvelija! Minä annoin sinulle anteeksi kaiken sen velan, -
koska sitä minulta pyysit; eikö sinunkin olisi pitänyt armahtaa -
kanssapalvelijaasi, niinkuin minäkin sinua armahdin?'
Ja hänen herransa vihastui ja antoi hänet vanginvartijan käsiin....
Näin myös minun taivaallinen Isäni tekee teille, -
ellette anna kukin veljellenne sydämestänne anteeksi."
Suoraa puhetta, mutta anteeksiantamattomuus -
voi todella estää ihmeiden syntymisen.
Meidän on tutkittava sydäntämme aina ehtoollisella käydessämme, -
sillä myös meidän tulee heijastaa Kristuksen ruumista, -
jonka jäseniä kaikki olemme. Meidän tulee pohtia asenteitamme -
toisia kristittyjä kohtaan...
Monet ihmiset ovat sairaita ja saattavat jopa kuolla siksi, että -
heidän olemuksensa ei ilmennä Kristuksen ruumista, vaan -
anteeksiantamattomuutta ja riitaa toisten kristittyjen kanssa.
Se joka ei halua ratkaista riitaa, voi jäädä sairaaksi, eikä parane.
Jumala on tämän asian suhteen jyrkkä.
Hän edellyttää meidän kaikkien olevan valmiina antamaan -
sydämestämme anteeksi, jotta välttyisimme Jumalan tuomiolta.
Kyse on hyvin vakavasta asiasta.
Kysy näin: "Jumala, kenelle vielä minun tulee antaa anteeksi?"
Ja jos asia on niin, tunnet sen kyllä heti sydämessäsi.
Seuraavaksi mieti, mitä voit tehdä oikaistaksesi asian.
Käyt ehkä tapaamassa tätä ihmistä pyytäen anteeksi sanojasi...
Tärkeintä on, että asenteemme ja uskomme ovat oikeanlaiset, -
jotta Jumala voi tehdä ihmeitä.
Seuraavana paranemisen esteenä voi olla luonnonlakien sivuuttaminen.
Mielenkiintoinen asia, jota monet ihmiset eivät osaa ajatella.
LUONNONLAKIEN SIVUUTTAMINEN
Jumala on asettanut meille paljon erilaisia luonnonlakeja.
Sivuuttaessamme ne, emme niin väärin eläessämme voi edellyttää, -
että Jumalan pitäisi siitäkin huolimatta parantaa meidät.
Klassisia esimerkkejä luonnonlakien huomiotta jättämisistä ovat mm. -
liikaa raataminen, vääränlainen ruoka, liian vähäinen liikunta, -
tai joidenkin kohdalla jopa vääränlainen pukeutuminen.
Raamatusta löytyy esimerkkejä erilaisista käytännön asioista.
Yksi löytyy kohdasta Fil. 2:25-30, ja se kuuluu näin: -
"Katson kuitenkin välttämättömäksi palauttaa luoksenne veljeni, -
työkumppanini ja taistelutoverini Epafrodituksen, -
teidän lähettinne ja auttajan minun tarpeissani.
Sillä hän ikävöi teitä kaikkia ja on kovin levoton siitä, -
että olitte kuulleet hänen sairastavan.
Ja hän olikin sairaana, kuoleman kielissä; mutta Jumala armahti häntä,
eikä ainoastaan häntä, vaan myös minua...
Lähetän hänet sentähden kiiruimmiten, että te hänet -
nähdessänne taas iloitsisitte ja minäkin olisin murheettomampi.
Ottakaa siis hänet vastaan Herrassa kaikella ilolla, -
ja pitäkää semmoisia kunniassa;
sillä Kristuksen työn tähden hän joutui aivan kuoleman partaalle, -
kun pani henkensä alttiiksi tehdäkseen minulle sen palveluksen,
mitä te ette voineet tehdä."
Epafroditus oli Paavalin avustaja, ja tietääksemme apostoli itsekin.
Mielenkiintoista on, että vaikka oli saarnaaja itsekin, hän silti -
toimi myös Paavalin käytännön avustajana nöyryyttä osoittaen.
Toisaalta näemme hänen olleen sairaana ja kuoleman kielissä -
ylirasituksesta johtuen. Hän teki hyviä ja oikeita asioita, -
eli Kristuksen työtä, kuten tässä sanotaan.
Eli hän yksinkertaisesti uuvutti itsensä loppuun. Paavali jatkaa: -
"...kun pani henkensä alttiiksi tehdäkseen minulle palveluksen, -
mitä te ette voineet tehdä." Paavalin mukaan kyseinen -
seurakunta oli jättänyt jonkin osan työstään tekemättä.
Juuri tätä puutetta Epafroditus oli yrittänyt työllään paikata, ja -
se johti ylikuormittumiseen... Tähän sisältyy tietty viisaus.
Hyviäkin asioita tehtäessä, meidän tulee varoa ylikuormittumista.
Työ ja lepo tulee pitää erillään, ja viikkoon tulee sisällyttää -
vähintään yksi lepopäivä.
Raamatun mukaan meillä tulee olla yksi pyhitetty lepopäivä, -
jolloin työnteko ei kuitenkaan ole täysin kiellettyä.
Mutta se voisi olla päivä, jolloin oikeasti pidämme lomaa.
Kerran vuodessa on myös viisasta pitää lomaa kaikesta työstä, -
niin fyysisestä kuin henkisestäkin työstä.
Seuraavana aiheena olisi vääränlainen syöminen, mutta -
en ole sen alan asiantuntija, joten en puhu siitä tämän enempää.
Mutta ruokavaliomuutokset tulee tehdä järkevästi ja kohtuudella.
On olemassa kaikenlaisia, äärimmäisyyksiin vietyjä dieettejä.
Jopa Jumalan sanan hyväksymistä ruoka-aineista pyydetään luopumaan.
Itse en pidä sitä hyvänä asiana, jonka mukaan pitäisi toimia.
Raamatussa puhutaan tosi hyvässä valossa monista ruoka-aineista, -
joita ihmiset tietoisesti jättävät pois ruokavaliostaan. Näitä ovat -
mm. maito, hunaja ja monet muut... Kannattaa tutkia Jumalan sanaa, -
joka kertoo mikä on hyödyllisintä. Yhdelle sopii yksi ruokavalio, -
ja toiselle toinen... Toivon kaikille järkeä tähän asiaan.
Minkälaista ruokavaliota haetkaan, valitse itsellesi se sopivin.
Tarkoitus ei ole jatkuvasti syödä jotain makeaa tai rasvaista, -
vaan tavallisen ja tasapainoisen ruokavalion löytäminen.
Seuraava asia on vähäinen liikunta.
Aamulla herätään, hypätään autoon ja ajetaan työpaikalle -
työpöydän ääreen istumaan. Töiden jälkeen ajetaan autolla kotiin.
Näin ei saisi olla, sillä pysyvää terveyttä on näin vaikea ylläpitää.
Ja vielä on vääränlainen pukeutuminen, varsinkin talvella.
Pukeudutaan silloinkin viisaasti, jotta vältytään vilustumisilta.
Katsotaan Raamatusta vielä erästä mielenkiintoista kohtaa.
Ihmiset kysyvät usein, miksi kaikki eivät kuitenkaan parane.
Avataan Raamatut yhdessä kohdasta 5. Moos. 29:28.
Eli näin: "Se, mikä on salassa, se on Herran, meidän Jumalamme; -
mutta mikä on ilmoitettu, se on meitä ja meidän lapsiamme varten -
ikuisesti, että me pitäisimme kaikki tämän lain sanat."
Tässä puhutaan jostakin, joka on salassa.
Käytyäni läpi kaikki nämä eri syyt sille, miksi kaikki eivät parane, -
haluan tuoda esiin vielä sen, että aina se syy ei selviäkään.
Mikäli asia koskee itseäsi, Jumala puhuu asiasta sinulle varmasti.
Mutta meidän ei kuulu arvioida, miksi joku toinen ei paranekaan.
Se ei ole meidän tehtävämme.
Eihän lääkärikään voi kertoa sinun diagnoosistasi ulkopuolisille.
Sairauteesi liittyvät tiedot ovat sinun ja lääkärisi välinen asia.
Jumala toimii samoin. Hän kertoo sinulle mahdollisista esteistäsi.
Meidän ei pidä koskaan tuomita toisia arvioiden syitä siihen, -
miksi joku toinen ei paranekaan. Se ei ole meidän vastuullamme.
Paneudutaan omaan ja Jumalan väliseen suhteeseen.
Olen nyt antanut sinulle perusperiaatteet mietittäväksi.
Tutki niitä. Uskon Jumalan antavan sinulle vastauksen siihen, miksi -
et ehkä vielä ole parantunut. Jumala on hyvä, ja Hän vastaa.
Tallinnan Hoosianna-seurakunnan Parantumiskoulu
Suomennos: Irene Tarkka